Žagarės I šv. Petro ir Pauliaus bažnyčia

Žagarės I šv. apaštalų Petro ir Pauliaus bažnyčia (arba Naujosios Žagarės bažnyčia) – bažnyčia, stovinti Žagarėje, buvusioje Naujojoje Žagarėje, prie kelio į Joniškį, dešiniajame Švėtės krante. Kultūros paveldo objektas Nr. 1356, turi renesanso ir baroko bruožų.

 Istorija 

Pirmoji bažnyčia pastatyta apie 1523 m. Jai aukojo Sirevičiai. XVII a. pradžioje minima sena medinė bažnyčia. 1600 m. įsteigta parapinė mokykla. Žagarėje 1619 m. paskirti sklypai bažnyčiai, klebonijai, kapinėms. 1633–1636 m. pastatyta nauja mūrinė bažnyčia. Ji 1804 m. gerokai apdegė. 1805–1806 m. suremontuota. Be jurisdikos miestelyje, bažnyčiai 1832 m. priklausė Daukšių, Pabalių ir Stalmokų kaimai.

1909–1914 m. veikė Lietuvių katalikų blaivybės draugijos skyrius. Parapijai 1940 m. priklausė Juodeikių filija.

1961–1988 m. į Žagarę ištremtas vyskupas Julijonas Steponavičius (1911–1991), Vilniaus arkivyskupijos apaštališkasis administratorius. 1972–1989 m. klebonavo Gustavas Gudanavičius (1911–1991), Helsinkio grupės narys.

2011 m. šventoriuje pašventintas akmeninio Rūpintojėlio koplytstulpis vysk. J. Steponavičiaus apaštalavimui Žagarėje atminti.Žagarėje paminėtos arkivysk. Julijono Steponavičiaus 100-osios gimimo metinės bernardinai.lt 2011-10-25 2021 m. šventoriuje atidengtas kryžius su atminimo lenta kunigui, žydų gelbėtojui Kazimierui Kavaliauskui.

 Architektūra 

Bažnyčia turi renesanso ir baroko bruožų. Ji stačiakampio plano, vienabokštė, su siauresne trisiene apside, vienanavė. Šventoriaus tvora akmenų mūro, su metaliniais vartais. Prie tvoros priglaustos Kryžiaus kelio stočių koplytėlės. Viena iš jų užkelta ant šventoriaus koplyčios prieangio.

 Galerija 

 Literatūra 
 Ernestas Vasiliauskas, Rita Regina Trimonienė. NAUJOSIOS ŽAGARĖS PARAPIJOS ARCHYVAS lituanistika.lt, Žiemgala 2016/2.

 Šaltiniai 

 Nuorodos 

 Vyskupijos informacija
 Naujosios Žagarės Šv. apaštalų Petro ir Povilo bažnyčia 1610 m. panoramas.lt


Kategorija:Joniškio rajono bažnyčios
Kategorija:Žagarė
Kategorija:Lietuvos kultūros vertybės: bažnyčios